אינדיגו - מרכז ימי | ATR ",e.querySelectorAll("[selected]").length||i.push("\\["+O+"*(?:checked|disabled|ismap|multiple|readonly|selected|value)"),e.querySelectorAll(":checked").length||i.push(":checked")}),K(function(e){e.innerHTML="
לחזור לדף הבית > אטרקציות לזוגות > אינדיגו – מרכז ימי
אינדיגו – מרכז ימי
עולם אינסופי של חוויות מן הים
זמני פעילות: ימים ב' - ש' 07:00-17:00
בחודשי הקיץ בלבד
מושלם ל: משפחות וקבוצות
לפרטים והזמנת פעילויות -
קופצים ראש ונהנים מכל רגע
את אינדיגו אפשר להגדיר בשתי מילים: ספארי מצולות. כי ככה זה כשאפשר לשנרקל במקום שנקרא אי הציפורים, לפגוש ספינה טרופה, לצלול אל הלגונות היפות ביותר ולשוט בסירות טורנדו ממכרות. אתם מוזמנים לבילוי בלתי נשכח באווירה טבעית וקסומה.
חוויה מרהיבה למשפחות וקבוצות!
מרכז הבילוי הימי אינדיגו, שוכן בחוף שבי ציון המרהיב ומזמין אתכם אל חוויה משפחתית, זוגית או קבוצתית מרהיבה במיוחד.
כאן תוכלו ליהנות ממגוון פעילויות לשוחרי הים שביניכם, מעל ומתחת למים, תוך ביקור בשלל אתרים מסקרנים: שייט לאורך חופי אכזיב, ראש הנקרה ועכו, טיולי צלילה חלומיים בכל רחבי האזור, חתירה בסאפ, טיולים בסירות טורנדו סוערות ועוד.
החוף של שבי ציון הינו מוכרז ומוסדר, בו קיימים שירותי הצלה פעילים, מלתחות נקיות, לגונות שכשוך טבעיות ומרהיבות, מתקני שעשועים לילדים, סככות צל, שובר גלים ארוך ממנו ניתן לדוג, קיוסק ובר מסעדה בתפריט עשיר ומגוון הפתוח עד השעה 22:00.
עלות הכניסה לחוף - 12 ש"ח.
שייט ספארי ים (טורנדו) ושנוקלינג בראש הנקרה
שייט מודרך ותוסס לאורך חופי הגליל (20 ק"מ), העובר לאורך רצועת חופי נהריה, אכזיב וחוף "מדינת אכזיב" המהפנט של אלי אביבי. נשוט אל מערות ראש הנקרה המרהיבות, בהן נצא לשנורקלינג בתוך המערות המרהיבות ומשם נמשיך אל אי הציפורים בשמורת הטבע אכזיב, בו ניתן לצפות בציפורי המים. מכאן נמשיך אל אי אהבה, נחנה בלגונת האי לתצפית וסיפור מעניין על האזור.
* סירת הטורנדו בעלת 14 מקומות ישיבה וסככת צל, כוללת סולם עליה וירידה מן הסירה. לכל משתתף חגורת הצלה, שנורקל ומסיכת צלילה.
ספארי ים ושנוקלינג - מסלול פרימיום
נצא מחוף שבי ציון אל איי אכזיב ומדינת אכזיב של אלי אביבי, בהם נוכל לתצפת על נופי הגליל המרהיבים ולהאזין לסיפורי המקום מפי המדריך. בדרך נעבור בלגונת אי האהבה, כאן נוכל לשנרקל ולשכשך בג'קוזי הטבעי של האי.
טיולים בסבבים של 15-30 דקות
ניתן לצאת אל שייט טורנדו מהיר וסוער, הכולל תצפית מרהיבה אל הגליל והכרמל, סיפורי דרך מרתקים וביקור בלגונות המדהימות של חופי אכזיב.
יום גיבוש מלא הנאות - מתאים לקבוצות עד 100 אנשים
אינדיגו מציעה לכם ליהנות מיום כיף ייחודי, בו ניתן לשלב בין הפעילויות השונות, לצאת לצלילת היכרות מרתקת, לקיים שייט עד לנקרות שבראש הנקרה ולשלב מגוון פעילויות חוף מגבשות, משחקים וסדנאות גיבוש, אוהל מסאז'ים ועוד.
חברת אינדיגו בעלת ותק וניסיון רב שנים בתחום הצלילות, המקיימת צלילות רבות בכל רחבי האזור הן לחובבים והן למקצוענים. במקום ניתן להירשם להדרכת צלילה ספורטיבית/ חופשית/ טכנית החל מן הרמה הבסיסית ועד המקצועית ביותר. בנוסף, לרשותכם חנות גדולה ומקצועית לציוד צלילה.
גילי חיון
כבר 25 שנים שגילי, תושב שבי ציון ומפעיל המרכז במהלך 7 השנים האחרונות, עוסק בתחומי הים והצלילה ומשתדל לחבר בכל הזדמנות בין המבקרים לבין היופי והקסם שהוא כל כך אוהב בגליל המערבי.